Úradný vestník L 264 , 07/11/1995 S. 0035 - 0036



Rozhodnutie Komisie z 23. októbra 1995 ustanovujúce osobitné podmienky pre dovoz živých lastúrnikov, ostnokožcov, plášťovcov a morských ulitníkov s pôvodom v Kórejskej republike (Text s významom pre EHP) (95/453/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 91/492/EHS z 15. júla 1991, ktorou sa ustanovujú zdravotné podmienky pre produkciu a uvádzanie na trh živých lastúrnikov [1], naposledy zmenenú a doplnenú Aktom o pristúpení Rakúska, Fínska a Švédska, najmä na jej článok 9 ods. 3 písm. b, keďže legislatíva Kórejskej republiky robí zodpovedným za kontrolu zdravia živých lastúrnikov, ostnokožcov, plášťovcov a morských ulitníkov a za monitorovanie hygieny a zdravotných podmienok produkcie "Ministerstvo poľnohospodárstva, lesného hospodárstva a rybolovu – Národný úrad pre rybolov – Národná stanica pre kontrolu produktov rybolovu (NFPIS)"; keďže rovnaká legislatíva splnomocňuje NFPIS povoliť alebo zakázať zber živých lastúrnikov, ostnokožcov, plášťovcov a morských ulitníkov v určitých zónach; keďže NFPIS a jej laboratóriá sú schopné účinne preverovať uplatňovanie zákonov platných v Kórejskej republike; keďže príslušné orgány Kórejskej republiky sa zaviazali oznamovať pravidelne a rýchlo Komisii údaje o prítomnosti planktónu obsahujúceho toxíny v oblastiach zberu; keďže príslušné orgány Kórejskej republiky poskytli úradné ubezpečenia, týkajúce sa zhody s požiadavkami presne uvedenými v kapitole V prílohy k smernici 91/492/EHS a s požiadavkami ekvivalentnými požiadavkám stanoveným v danej smernici pre klasifikáciu produkčných zón a zón sádkovania, schvaľovanie expedičných a čistiacich stredísk a kontrolu zdravia ľudí a taktiež sledovanie výroby; keďže spoločenstvu sa musí oznámiť najmä akákoľvek možná zmena týkajúca sa oblastí zberu; keďže Kórejská republika je spôsobilá na začlenenie do zoznamu tretích krajín spĺňajúcich podmienky ekvivalencie uvedené v článku 9 ods. 3 písm. a smernice 91/492/EHS; keďže Kórejská republika má zámer vyvážať do spoločenstva zmrazené alebo spracované lastúrniky, ostnokožce, plášťovce a morské ulitníky; keďže, na tento účel v súlade s článkom 9 ods. 3 písm. b bod ii) smernice 91/492/EHS sa musia určiť produkčné oblasti, v ktorých sa môžu zberať a vyvážať do spoločenstva lastúrniky, ostnokožce, plášťovce a morské ulitníky; keďže osobitné dovozné podmienky sa uplatňujú bez toho, aby boli dotknuté rozhodnutia prijaté na základe smernice Rady 91/67/EHS z 28. januára 1991, týkajúcej sa podmienok zdravia zvierat, ktorými sa riadi uvádzanie na trh zvierat a produktov vodného hospodárstva [2], naposledy zmenenej a doplnenej Aktom o pristúpení Rakúska, Fínska a Švédska; keďže opatrenia uvedené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Príslušným orgánom v Kórejskej republike na overovanie a certifikáciu toho, že živé lastúrniky, ostnokožce, plášťovce a morské ulitníky spĺňajú požiadavky smernice 91/492/EHS je "Ministerstvo poľnohospodárstva, lesného hospodárstva a rybolovu – Národný úrad pre rybolov – Národná stanica pre kontrolu produktov rybolovu (NFPIS)". Článok 2 Lastúrniky, ostnokožce, plášťovce a morské ulitníky s pôvodom v Kórejskej republike a určené na ľudskú spotrebu musia mať svoj pôvod v schválených produkčných oblastiach uvedených v prílohe k tomuto rozhodnutiu. Článok 3 Toto rozhodnutie je adresované členským štátom. V Bruseli 23. októbra 1995 Za Komisiu Franz Fischler člen Komisie [1] Ú. v. ES L 268, 24.9.1991, s. 1. [2] Ú. v. ES L 46, 19.2.1991, s. 1. -------------------------------------------------- PRÍLOHA PRODUKČNÉ ZÓNY V SÚLADE S USTANOVENIAMI UVEDENÝMI V PRÍLOHE I, 1 a) K SMERNICI 91/492/EHS Geografické hranice | Kód číslo | Hansando Kojeman | 1 | Charanman Saryangdo | 2 | Mirukto | 3 | Kamakman | 4 | --------------------------------------------------